1.

32003 L 0087: Treoir 2003/87/CE ó Pharlaimint na hEorpa agus ón gComhairle an 13 Deireadh Fómhair 2003 lena mbunaítear scéim i ndáil le trádáil ar lamháltais i gcomhair astaíochtaí gáis ceaptha teasa laistigh den Chomhphobal agus lena leasaítear Treoir 96/61/CE ón gComhairle (IO L 275, 25.10.2003, lch. 32). (a) Maidir le háireamh na n-eitiltí go léir idir dhá aeradróm atá lonnaithe i gcríoch na Cróite, agus na n-eitiltí go léir idir aeradróm atá lonnaithe i gcríoch na Cróite agus aeradróm atá lonnaithe i dtír lasmuigh de limistéar LEE (dá ngairtear "gníomhaíochtaí eitlíochta breise" anseo feasta), beidh feidhm ag an méid seo a leanas: (i) De mhaolú ar Airteagal 3c(2), maidir leis an tréimhse dá dtagraítear in Airteagal 13(1) agus dar tús an 1 Eanáir 2013, cuirfear tús léi an 1 Eanáir 2014 le haghaidh na ngníomhaíochtaí eitlíochta breise. (ii) De mhaolú ar Airteagal 3c(4), déanfaidh an Coimisiún, agus an nós imeachta dá dtagraítear san fhoráil chéanna á urramú, cinneadh maidir leis na hastaíochtaí eitlíochta stairiúla do na gníomhaíochtaí eitlíochta breise laistigh de thréimhse sé mhí i ndiaidh dháta an aontachais. (iii) De mhaolú ar Airteagal 3d(2), ón 1 Eanáir 2014, beidh an céatadán de na liúntais a bheidh le cur ar ceant le haghaidh na ngníomhaíochtaí eitlíochta breise comhionann le cion na liúntas a bheidh fágtha tar éis líon na liúntas a bheidh le leithdháileadh saor in aisce faoi phointe (d) d'Airteagal 3e(3) agus líon na liúntas a bheidh le cur i leataobh i gcúlchiste speisialta faoi Airteagal 3f a ríomh. (iv) De mhaolú ar Airteagal 3d(3), cinnfidh an Coimisiún na hastaíochtaí eitlíochta a luaitear leis na gníomhaíochtaí eitlíochta breise don bhliain tagartha 2010 ar bhonn na sonraí is fearr a bheidh ar fáil. Ón 1 Iúil 2013 ar aghaidh, déanfar líon na liúntas a bheidh le cur ar ceant ag na Ballstáit sin a n-áirítear ar iomlán na n-astaíochtaí eitlíochta a luaitear leo na hastaíochtaí eitlíochta sin a luaitear leis na heitiltí a thagann ó aeradróm de chuid na Cróite a oiriúnú, d'fhonn na cearta ceantála a bhaineann leis na hastaíochtaí sin a leithdháileadh arís ar an gCróit. (v) De mhaolú ar Airteagal 3e(1), is é 2012 an bhliain faireacháin le haghaidh na ngníomhaíochtaí eitlíochta breise agus déanfar aon iarratas ar chionroinnt liúntas chuig údaráis inniúla na Cróite faoin 31 Márta 2013. (vi) De mhaolú ar Airteagal 3e(2), déanfaidh an Chróit iarratais a bhaineann leis na gníomhaíochtaí eitlíochta breise a chur faoi bhráid an Choimisiúin faoin 1 Iúil 2013. (vii) De mhaolú ar Airteagal 3e(3), glacfaidh an Coimisiún cinneadh ar na nithe dá dtagraítear i bpointí (a) go (e) de, maidir leis na gníomhaíochtaí eitlíochta breise faoin 30 Meán Fómhair 2013. (viii) De mhaolú ar phointe (d) d'Airteagal 3e(3), maidir leis na gníomhaíochtaí eitlíochta breise, ríomhfar líon na liúntas a bheidh le leithdháileadh saor in aisce tríd an tagarmharc a shonraítear i bpointe (e) a iolrú ar chomhshuim na sonraí tona-ciliméadar a áirítear sna hiarratais a chuirtear faoi bhráid an Choimisiúin i gcomhréir le hAirteagal 3e(2), a oiriúnaíodh chun cuntas a thabhairt i leith an mheánathraithe ar ghníomhaíocht eitlíochta tona-ciliméadar a chumhdaítear leis an Scéim AE maidir le Trádáil Astaíochtaí i gcoibhneas le leibhéil 2010. Más gá, féadfaidh an tagarmharc a bheith faoi réir toisce ceartúcháin aonfhoirmí a chuirfidh an Coimisiún i bhfeidhm. (ix) De mhaolú ar Airteagal 3e(3), maidir leis na gníomhaíochtaí eitlíochta breise, is ionann an tagarmharc dá dtagraítear i bpointe (e) agus an tagarmharc a ríomhtar le haghaidh gníomhaíochtaí eitlíochta a chumhdaítear leis an Scéim AE maidir le Trádáil Astaíochta ón 1 Eanáir 2012. (x) De mhaolú ar Airteagal 3e(5), is é an 28 Feabhra 2014 an dáta eisiúna maidir le liúntais le haghaidh na ngníomhaíochtaí eitlíochta breise. (xi) De mhaolú ar Airteagal 3f, maidir le gníomhaíochtaí eitlíochta breise, léifear aon tagairt don dara bliain féilire den tréimhse a thosóidh in 2013 mar thagairt do 2014 agus léifear aon tagairtí don tríú bliain féilire den tréimhse sin mar thagairt do 2015. (xii) De mhaolú ar Airteagal 14(3), maidir leis na gníomhaíochtaí eitlíochta breise, is é an 1 Iúil 2013 an dáta a leagfar síos. (xiii) De mhaolú ar Airteagal 18a(1), cuirfear na freagrachtaí riaracháin maidir le hoibreoirí aerárthaí ar an gCróit arís le linn na bliana 2014, nuair a bheidh oibleagáidí 2013 comhlíonta ag an oibreoir, mura gcomhaontaítear dáta éagsúil idir an t-údarás riaracháin a bhí ann roimhe sin agus an Chróit tar éis iarraidh a fháil ón oibreoir aerárthaí laistigh de shé mhí ón dáta a fhoilsítear liosta nuashonraithe an Choimisiúin d'oibreoirí ina gcuirtear san áireamh aontachas na Cróite. Sa chás sin, déanfar an chionroinnt sin arís tráth nach déanaí ná an bhliain 2020 maidir leis an tréimhse trádála a thosóidh in 2021. (xiv) De mhaolú ar phointe 6 d'Iarscríbhinn I, áireofar gníomhaíochtaí eitlíochta breise amhail ón 1 Eanáir 2014. (b) Gan dochar do na maoluithe thuas, cuirfidh an Chróit i bhfeidhm na dlíthe, na rialacháin agus na forálacha riaracháin a bheidh riachtanach lena áirithiú go bhféadfaidh sí an Treoir a chomhlíonadh amhail ón aontachas i leith na bliana 2013 ina hiomláine.